नवसारी। 26/11 को मुम्बई में आतंकी हमला हुआ था। इस घटना को 8 साल हो गए। मुम्बई में हमले के पहले आतंकियों ने मुम्बई में घुसने के लिए नवसारी जिले के 3 मछुआरों की हत्या की थी। यह मछुआरे परिवार का दुर्भाग्य है कि 8 साल बाद में उन्हें सरकार की तरफ से किसी भी तरह की आर्थिक सहायता नहीं मिली। कलेक्टर कार्यालय में हर 15 दिनों बाद बुलाया जाता है...

पाकिस्तान के समुद्री मार्ग से आकर नवसारी जिले के बोरसी-माछीवाड़ की कुबेर बोट का अपहरण कर मछुआरों बलवंत टंडेल, मुकेश राठौड़ और नटु राठौड़ को आतंकियों ने मौत के घाट उतार दिया था। यह सब कुछ होते हुए भी सरकार आज तक इसे स्वीकार नहीं कर पाई है। उनकी मौत आतंकियों ने की है, इसका भी प्रमाण पत्र सरकार ने अभी तक नहीं दिया है। मृतक मुकेश की पत्नी धर्मिष्ठा बेन का कहना है कि मेरे पति 8 साल पहले मछली मारने गए थे, उनका आज तक कोई अता-पता नहीं है। कलेक्टर कार्यालय से 15 दिनों बाद बुलाया जाता है। अभी तक सरकार ने हमें किसी तरह की सहायता नहीं दी है। बच्चे हमेशा अपने पिता के बारे में पूछते हैं।



आफिसों का चक्कर लगा-लगाकर थक गई हूं

मेरे बेटे को मरे हुए 8 साल हो गए। अभी तक सरकार ने किसी प्रकार की सहायता नहीं दी है। कार्यालयों के चक्कर लगा-लगाकर थक गई हूं। अब तो बस के किराए तक के पैसे नहीं बचे। गुलबी बेन राठौड़, मृतक नटुभाई की मां।

लोगों की मदद से नवसारी आती हूं

आतंकियों ने मेरे बेटे को भी मार दिया। अब मेरा कोई सहारा नहीं है। ऑफिसों की सीढ़ियां नहीं चढ़ पाती। लोगों की मदद से नवसारी आती हूं। लक्ष्मीबेन, मुकेश राठौड़ की मां

आगे की स्लाइड्स में देखें PHOTOS...